FASE LOCAL DE LA VII OLIMPÍADA NACIONAL D'ENGINYERIA DE CAMINS, CANALS I PORTS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54449)
  + [Valencià](/va/acuerdo/54838)






Selector de idioma

Leer

* [Español](/es/acuerdo/54357)
* [Valencià](/va/acuerdo/54490)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





FASE LOCAL DE LA VII OLIMPÍADA NACIONAL D'ENGINYERIA DE CAMINS, CANALS I PORTS[Butlletí Oficial Universitat d'Alacant](/ca/Publicacion)
=======================================================================================================================================

Secretaria General

Butlletí Oficial Universitat d'Alacant





FASE LOCAL DE LA VII OLIMPÍADA NACIONAL D'ENGINYERIA DE CAMINS, CANALS I PORTS

Data d'aprovació
:   12/12/2024

Data de publicació
:   13/12/2024

Òrgan competent
:   Rector

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/54226)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54737)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54417)
  + [Compartir acuerdo en 

    X](https://twitter.com/intent/tweet?via=UA_Universidad&text=FASE LOCAL DE LA VII OLIMPÍADA NACIONAL D'ENGINYERIA DE CAMINS, CANALS I PORTS&url=https://www.boua.ua.es/va/acuerdo/54022)

**Títol:** FASE LOCAL DE LA VII OLIMPÍADA NACIONAL D'ENGINYERIA DE CAMINS, CANALS I PORTS

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dijous, 12 de desembre de 2024

FASE LOCAL DE LA VII OLIMPÍADA NACIONAL D'ENGINYERIA DE CAMINS, CANALS I PORTS

1.  Objecte de la convocatòria i procediment de concessió

L'objecte d'aquesta convocatòria és la celebració de la Fase Local de la VII Olimpíada Nacional d'Enginyeria de Camins, Canals i Ports, com també la concessió d'un premi, que consisteix en uns auriculars, a cadascun dels components de l'equip guanyador.

Entre els objectius de l'olimpíada està comprovar la capacitat de resposta ràpida i intuïció estructural de diferents grups d'estudiants de secundària treballant en equip. Les proves tenen diferent grau de dificultat, però permet conèixer bé els rols de lideratge de les persones participants, la seua actitud davant d'un problema, la capacitat de treball en equip, l'adaptació a mitjans i eines de treball limitats, etc.

En la realització d'aquesta olimpíada no es deixen darrere els Objectius de Desenvolupament Sostenible (ODS), que constitueixen una crida universal a l'acció per a posar fi a la pobresa, protegir el planeta i millorar les vides i les perspectives de les persones a tot el món. Les sis proves que constitueixen aquesta olimpíada, estan relacionades amb 8 dels 17 ODS definits en l'Agenda 2030 sobre el Desenvolupament Sostenible per l'ONU aprovada l'any 2015. Aquests objectius són:

a.    Garantir una educació inclusiva, equitativa i de qualitat i promoure oportunitats d'aprenentatge durant tota la vida per a totes les persones

b.    Aconseguir la igualtat entre els gèneres i empoderar totes les dones i les xiquetes.

c.    Garantir la disponibilitat d'aigua i la seua gestió sostenible i el sanejament per a totes les persones

d.    Garantir l'accés a una energia assequible, segura, sostenible i moderna per a totes les persones

e.    Promoure el creixement econòmic sostingut, inclusiu i sostenible, l'ocupació plena i productiva i el treball decent per a totes les persones

f.     Construir infraestructures resilients, promoure la industrialització inclusiva i sostenible i fomentar la innovació

g.    Aconseguir que les ciutats i els assentaments humans siguen inclusius, segurs, resilients i sostenibles

h.    Adoptar mesures urgents per a combatre el canvi climàtic i els seus efectes

i.     Aliances per a aconseguir els objectius

2.  Requisits de les persones beneficiàries

Poden participar les persones que en el curs actual 2024-25, estiguen cursant 1r o 2n de l'ESO en qualsevol centre públic, concertat o privat de la província d'Alacant, i l'edat de les quals no supere els 20 anys l'1 de juliol de l'any d'aquesta edició (2025). Si l'estudiantat inscrit és menor de 18 anys, haurà de tenir autorització dels pares o tutors legals.

3.  Nombre i dotació dels premis

Es concedirà un únic premi a l'equip guanyador de la fase local de la VII Olimpíada Nacional d'Enginyeria de Camins, Canals i Ports, consistent en cinc auriculars sense fils, un per a cada integrant. El valor màxim per auricular serà de 43,20 € (import que inclou les corresponents retencions fiscals per tractar-se de pagaments en espècie).

4.  Termini de presentació de sol·licituds

La data d'inici d'inscripcions serà el 15 de desembre de 2024 i el termini d'inscripció finalitzarà a las 23.59 hores del dia 22 de desembre de 2024. Les inscripcions es formalitzaran emplenant el formulari contingut en l'enllaç següent

<https://eps.ua.es/va/ingenieria-civil/olimpiadas-caminos/anexo-iv.pdf>,

que s'adjuntarà al formulari electrònic

[https://docs.google.com/forms/d/e/2olzeeqohgovrrb0sbk2atot9tjycaii2ynuizgbxj\_e2mpvgm2p5zna/viewform](https://docs.google.com/forms/d/e/1FAIpQLScEeSXCW9Ndq2uLFB9Wkbqqmj7lKvygScbF_E2mpVgM2p5ZNA/viewform),

que ha de ser emplenat per algun representant del centre educatiu en què estiga matriculat l'alumnat interessat.

La inscripció implica l'acceptació de les bases, les deliberacions, com també l'autorització de l'ús de la documentació gràfica generada per a les labors de difusió de l'activitat.

Els equips s'inscriuran amb un nom identificatiu i estaran formats cadascun per 5 estudiants que pertanyen al mateix centre de secundària interessat a participar i, liderat per un/a professor/a responsable del centre de secundària a què pertanguen els estudiants. Un mateix centre podrà inscriure tants equips com considere, però haurà de disposar d'un/a professor/a responsable per cada equip, perquè ha d'existir un/a professor/a per a coordinar cada equip individualment. L'acceptació dels equips serà per ordre d'inscripció, tenint preferència un equip per centre, i podrà augmentar la xifra d'equips per centre en cas que queden places lliures.

5.    Desenvolupament de les proves

Es proposen les proves següents que se celebraran el dia 31 de gener de 2025 a l'Escola Politècnica Superior i guanyarà aquell equip que aconseguisca la màxima puntuació global. Les proves són les següents:

Vegeu [ANNEX](/Acuerdos/DescargarAnexoxId?idanexo=1053893&idacuerdo=54602&idioma=es)

6.  Criteris d'adjudicació

En cada prova l'equip guanyador tindrà 10 punts. Es valorarà amb 0 punts a l'equip que resulte pitjor classificat. A la resta d'equips, se'ls atorgarà la puntuació que corresponga per interpolació lineal, per a obtenir una puntuació entre 0 i 10 punts. En cadascuna de les proves 1 i 2, l'equip guanyador serà el que tarde el mínim de temps i l'equip pitjor classificat serà el que consumisca més temps o esgote el temps màxim. En la prova 3, l'equip guanyador serà el que aconseguisca el major temps d'infiltració i l'equip pitjor classificat serà el que tinga un menor temps d'infiltració. En cadascuna de les proves 4, 5, i 6, l'equip guanyador serà el que faça el major nombre de tasques (puzles, contenidors i nivells, respectivament) i l'equip pitjor classificat serà el que faça el menor nombre de tasques. En cas d'empat per temps o tasques, els equips obtindran la mateixa puntuació.

D'aquesta manera:

-       La fórmula en cadascuna de les proves 1 i 2 és Pi = 10 x (T - Tmàx) / (Tmín - Tmáx). On Pi és la puntuació en la prova, T el temps consumit per l'equip valorat, Tmín el temps consumit per l'equip guanyador i Tmàx el temps consumit per l'equip pitjor classificat.

-       La fórmula en la prova 3 és P3 = 10 x (T - Tmín) / (Tmàx - Tmín). On P3 és la puntuació en la prova, T el temps aconseguit per l'equip valorat, Tmàx el temps aconseguit per l'equip guanyador i Tmín el temps aconseguit per l'equip pitjor classificat

-       La fórmula en cadascuna de les proves 4, 5 i 6 és Pi = 10 x (T - Tmín) / (Tmàx - Tmín). On Pi és la puntuació en la prova, T el nombre de tasques completades per l'equip valorat, Tmàx el nombre de tasques completades per l'equip guanyador i Tmín el nombre de tasques completades per l'equip pitjor classificat.

L'equip guanyador de la fase local en la Universitat d'Alacant serà el que aconseguisca la puntuació més alta sobre un total de 60 punts.

7.  Òrgan gestor i Comissió de Valoració

7.1. Òrgan gestor

L'òrgan gestor de la convocatòria és la direcció de l'Escola Politècnica Superior de la Universitat d'Alacant i l'adreça de correu electrònic de contacte és [umqtihqri.kdwozdvsex@ghm.vp.rq](mailto:plmhnzkzu.jjhoksvztt@wch.ed.ar). S'encarregarà de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència serà la Secretaria de Màsters, Mobilitat, Pràctiques en Empresa i Reconeixement de crèdits de l'EPS, contacte: [https://cvnet.cpd.ua.es/uasolicitudes/home/createid/?id=35](https://cvnet.cpd.ua.es/uaSolicitudes/Home/CreateId/?id=35).

Quan la sol·licitud no reunisca els requisits o no s'acompanye la documentació requerida es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició, prèvia resolució que haurà de ser dictada en els termes previstos legalment.

7.2. Comissió de Valoració

La Comissió de Valoració farà l'examen i l'avaluació de les sol·licituds admeses i elaborarà l'informe de valoració.

La comissió tindrà la composició següent:

Presidència:

-       TITULAR: Directora o director de l'Escola Politècnica Superior de la Universitat d'Alacant.

-       SUPLENT: Directora o director del màster en Enginyeria de Camins, Canals i Ports a l'Escola Politècnica Superior de la Universitat d'Alacant.

Secretaria:

-       TITULAR: Coordinadora o coordinador del grau en Enginyeria Civil a l'Escola Politècnica Superior de la Universitat d'Alacant.

-       SUPLENT: Secretària o secretari de la Comissió Acadèmica del grau en Enginyeria Civil a l'Escola Politècnica Superior de la Universitat d'Alacant.

Vocals:

-       TITULARS:

o   Degana o degà de la demarcació a la Comunitat Valenciana del Col·legi d'Enginyers de Camins, Canals i Ports.

o   Una professora o professor de l'Àrea de Coneixement de Mitjans Continus i Teoria d'Estructures en la Universitat d'Alacant.

-       SUPLENT:

o   Representant provincial a Alacant del Col·legi d'Enginyers de Camins, Canals i Ports.

o   Una professora o professor de l'Àrea de Coneixement d'Enginyeria de la Construcció en la Universitat d'Alacant.

Els membres de la Comissió de Valoració signaran un document d'absència de conflicte d'interessos (DACI).

8.  Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://eps.ua.es/va/ingenieria-civil/olimpiadas-de-ingenieria-de-caminos-canales-y-puertos.html>.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

La proposta de resolució del premi es publicarà el dia 31 de gener de 2025.

9.  Marc legal i pressupostari

Aquesta convocatòria amb codi 2025SBV029 serveix de base reguladora i serà incorporada la línia de subvenció 2287UY en el Pla Estratègic de Subvencions 2025-2027 de la Universitat d'Alacant, el qual es troba en procés d'elaboració i pendent d'aprovació.

La subvenció assignada s'ajustarà al que es disposa en la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació d'aquesta convocatòria d'un màxim de 216 euros en l'exercici 2025, serà sufragada amb càrrec al capítol IV 62415N0715 del pressupost de l'Escola Politècnica Superior de la Universitat d'Alacant. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'aplicaran les disposicions fiscals vigents.

10.         Obligacions, justificació de persones beneficiàries i pagament

10.1.            Obligacions de les persones beneficiàries

Son obligacions de les persones beneficiàries, l'acceptació i la justificació del premi, les previstes en l'article 14 de Llei 38/2003, general de subvencions, d'entre les que es troba:

·         Fer l'activitat que fonamenta la concessió del premi en els termes establits en aquestes bases reguladores i altra normativa d'aplicació. L'activitat subvencionada ha de fer-se des del gener al desembre de 2025.

10.2.            Justificació de persones beneficiàries i pagament

La justificació del destí del premi al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió.

Una vegada comprovat el compliment d'aquests requisits, la Universitat d'Alacant procedirà d'ofici al lliurament del premi concedit, i s'aplicaran les retencions de rendes que, si escau, establirà la legislació vigent.

11.         Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de comprovar si compleixen els requisits establits en aquestes bases per a les persones beneficiàries i per a contactar amb les persones que resulten premiades en el concurs. La base de legitimació d'aquest tractament es basa en el fet que el tractament és necessari per al compliment d'una obligació legal de la Universitat d'Alacant. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada, fins a la fi de l'exercici econòmic 2025.

Us informem que podreu exercir els vostres drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de protecció de dades a través de l'adreça [pzb@ao.bt](mailto:wrd@fe.vt).

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

12.         Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, podrà interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, d'universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant del rectorat, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 12 de desembre de 2024

El rector en funcions,

PD de signatura, la vicerectora d'Estudiants i Ocupabilitat

(Resolució de 3 d'octubre de 2024)

Rosario Ferrer Cascales

Documents annexos:
------------------

* [Descargar 54275\_27 Olimpiadas Anexo.pdf](/Acuerdos/DescargarAnexoxId?idanexo=1053828&idacuerdo=54986)
* [Descargar 54407\_27 Olimpiades Annex.pdf](/Acuerdos/DescargarAnexoxId?idanexo=1053893&idacuerdo=54814)





[Carretera Sant Vicent del Raspeig s/n  
03838 Sant Vicent del Raspeig - Alacant  
 Tel. 81 606 8597 - Fax 82 103 1406](https://www.google.es/maps/@60.486695,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12510&trk=tyah&trkInfo=tarId%2P2896884934996%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)